Alarm, alarm – poli sie
Już sie fojermany do kupy zebrali
I konie do woza pozaprzyngali
Hełmy na gowach majom świyconce
A wody we fasie ze dwa tysionce
Sam musza dodać co:
Ze dwie godziny sie pakowali
Wypiyli piwo nim sztartowali
Dziepiyro teroski:
Ślyście nom z drogi, do łognia jadymy
Kiej bydzie ciżba to niy zdonżymy
Poli sie chałpa łod gupi świycki
Niy dali pozor, tak bywo wdycki
Fojerwera jedzie – trombka głośno gro
Tyn co we nia dmucho, srogo wampa mo
Czerwony kichol bo z niego tintała
Bezto zachrapociało trombka ta grała
Na wiyrchu siedzom, same jurne zuchy
Łod jedzynio i picio majom tuste brzuchy
Spocone chopiska, ciynżko dychajom
Mieli wczoraj zabawa i to „przeżywajom”
Patron fojermonów to jest świynty Florek
I z niy jedny flachy wylecioł tam korek
Jak kamela woda – piwsko tyż dojyli
Teroz sztajfni siedzieli – bo ledwo co żyli
Przijechali do łognia, chałupa zgorano
Dobrze co jim piwska łostało na rano.
Autor : Roman Labiak
deu_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn fur_Latn szl_Latn szl_Latn szl_Latn szl_Latn szl_Latn szl_Latn szl_Latn min_Latn